**Pressemelding**

12. desember 2014

**Sterk start for julehandelen på nett!**

Norges største nettbutikk Komplett.no opplever kraftig omsetningsvekst. I november i år økte omsetningen med 28,7 prosent sammenlignet med samme måned i fjor.

* Nå ser vi for alvor at nordmenn handler julegaver på nett, og at den hektiske førjulsperioden gjør det tidsbesparende å gjøre innkjøpene fra sofakroken, sier kommersiell direktør i Komplett.no, Anton Hagberg.

I november økte omsetningen for Komplett.no med 45,6 millioner kroner til 204,1 millioner, noe som er en vekst på 28,7 prosent sammenlignet med samme måned i 2013.

* Elektronikk er den største og mest modne kategorien for netthandel i Norge. Vi ser nå at flere nye produktkategorier, som hvitevarer og sportsutstyr selger stadig mer, sier Hagberg.

Komplett.no advarer mot panikkhandel lille julaften. Likevel er det slik at folk som bor i de store byene og bestiller varene 22. desember garantert kan hente dem på et av Komplett.no sine Pick-up-Points lille juleaften.

* Vi synes Posten er for forsiktig når de sier at fristen for å være garantert å få varen hjem til jul er 16. desember. Så lenge du ikke bor i grisgrendte strøk får du varene før jul om du bestiller fredag 19. desember, og kan du hente på et Pick-up-Point er fristen 22. desember, sier Hagberg.

 **For ytterligere informasjon kontakt:**

Anton Hagberg, kommersiell direktør Komplett.no, mobil: +47 909 50 148

**Komplett.no**

Komplett.no er eid av Komplett Group, Nordens største netthandelsaktør med 14 nettbutikker. Komplett Group har 600 ansatte og hovedkontor i Sandefjord. Les mer på [www.komplettgroup.com](http://www.komplettgroup.com)